Προτεινόμενο σχέδιο απόφασης Αγωνιστικής Συσπείρωσης

 Δικηγόρων Πειραιά στο ΔΣ του ΔΣΠ

 Η απαράδεκτη παρέμβαση της Προέδρου του Αρείου Πάγου , με την οποία ζητήθηκε ο πειθαρχικός έλεγχος Δικαστών για θέματα που άπτονται της κρίσης τους, σε ποινική υπόθεση που χειρίστηκαν, ανοίγει επικίνδυνους δρόμους σε σχέση με τα υπερασπιστικά δικαιώματα των κατηγορουμένων και τον τρόπο που αυτή πρέπει να επιδράσει και κατά τον χειρισμό άλλων υποθέσεων, πέραν της συγκεκριμένης .

 Αποτελεί έκφραση της συνολικότερης κατεύθυνσης της αυστηροποίησης του ποινικού οπλοστασίου που επιβάλλεται από κοινού, τόσο με την πολιτική όλων των Κυβερνήσεων και της Ε.Ε., όσο και με την κατεύθυνση της ηγεσίας των ανωτάτων Δικαστηρίων .

 Η επιλογή όμως της πλειοψηφίας της Ολομέλειας να επικεντρώσει το πρόβλημα στο πρόσωπο της Προέδρου του Α.Π. και των δικών της παρεμβάσεων λειτουργεί τελικά αποπροσανατολιστικά και συσκοτίζει τον ίδιο το ρόλο του δικαστικού συστήματος ως βασικού πυλώνα εφαρμογής – και όποτε χρειασθεί – επιβολής των κατευθύνσεων αυτών . Η πρόταση ώστε η Πρόεδρος του Α.Π. να ερευνηθεί από τον Υπουργό Δικαιοσύνης για τυχόν δική της πειθαρχική ευθύνη μπορεί να αξιοποιηθεί ως άλλοθι από την Κυβέρνηση , πόσω μάλλον που δεν επισημαίνεται κάν το γεγονός ότι η Κυβέρνηση από κοινού με την ηγεσία των ανώτατων Δικαστηρίων παρεμβαίνει επιβάλλοντας ενέργειες ή αποτρέποντας άλλες με χαρακτηριστικές τις παρεμβάσεις στην υπόθεση του εγκλήματος των Τεμπών .

 Η Δικαιοσύνη δεν είναι θεσμός << καθαρός και ουδέτερος >>, ούτε λειτουργεί στο πολιτικό κενό. Αντίθετα λειτουργεί αποτελεί αναπόσπαστο μέρος του εχθρικού για το λαό αστικού κράτους. Η Δικαιοσύνη και το << κράτος δικαίου >> έρχονται να υλοποιήσουν και να ενισχύσουν με τις αποφάσεις τους το αντιδραστικό εθνικό και υπερεθνικό νομοθετικό πλαίσιο , που έχει θεσπισθεί για συγκεκριμένους λόγους και σκοπούς . Τη θωράκιση των συμφερόντων των επιχειρηματικών ομίλων σε βάρος των λαών και μάλιστα ανεξάρτητα ακόμα και από την καλοπροαίρετη διάθεση μεμονωμένων δικαστών, που δεν μπορούν, όσο κι αν θέλουν, να ξεφύγουν αποτελεσματικά από το πλαίσιο αυτό .

 Η ίδια η Ε.Ε. διακηρύσσει ότι << το κράτος δικαίου >> είναι απαραίτητο για την εφαρμογή της πολιτικής της >> ενώ όλες οι τελευταίες κυβερνήσεις τονίζουν ότι αξιοποιούν τον όποιο εκσυγχρονισμό του δικαστικού μηχανισμού όχι για να βελτιώσουν την πρόσβαση του πολίτη στη Δικαιοσύνη αλλά για να γίνει αυτή παράγοντας που θα καθιστά τη χώρα ελκυστικότερη στους επενδυτές !!!!

 Είναι συνεχείς οι τόσο οι ανοιχτές παρεμβάσεις όσο και η προκλητική αδράνεια της ηγεσίας των ανωτάτων Δικαστηρίων, σε υποθέσεις όπως του εγκλήματος στα Τέμπη, στο Μάτι, στη Μάνδρα όπως της τραγωδίας της Πύλου, που στοχεύουν στο να συγκαλύπτεται ο μεγάλος ένοχος, το σύστημα που θυσιάζει για τα κέρδη του ακόμα και τη ζωή του λαού και των παιδιών του.

Το << κράτος δικαίου >> κώφευε και κωφεύει στις συνεχείς εκκλήσεις των εργαζομένων για την κατάσταση στο σιδηρόδρομο αλλά παράλληλα προωρούσε ταχύτατα στην κήρυξη του συνόλου σχεδόν των απεργιών ως παράνομων με έκδοση αποφάσεων μέσα σε λίγα εικοσιτετράωρα ή και σε λίγες ώρες . Εστηνε και στήνει << αγροτοδικεία >> και << μαθητοδικεία >> για να καταστείλει κινητοποιήσεις , σέρνει σε πειθαρχική διαδικασία χιλιάδες εκπαιδευτικούς λειτουργούς ενάντια στια διαδικασίες αξιολόγησης .

 Από την άλλη διατηρεί το ευνοικό προατατευτικό ποινικό πλαίσιο για κυβερνητικά στελέχη που καμμία κυβέρνηση δεν έθιξε , ούτε η ηγεσία της Δικαιοσύνης , ενώ την ίδια στιγμή επιβάλλει την πραγματική έκτιση ποινών ακόμα και για ήσσονος σημασίας πλημμελήματα. Οι παρεμβάσεις λοιπόν που γίνονται από την ηγεσία των ανώτατων δικαστηρίων δεν οφείλονται στη στάση ενός συγκεκριμένου προσώπου αλλά συνιστούν διαρκή πρακτική μέσω του διαύλου Κυβέρνησης – Δικαστικού Συστήματος, που συντηρείται και με τον διορισμό της ηγεσίας του από το Υπουργικό Συμβούλιο.

 Η πλειοψηφία της Ολομέλειας και πάλι περιορίζεται σε βολική κριτική προσώπων και σπέρνει αυταπάτες για την προσφυγή στους ευρωπαικούς θεσμούς και την διοργάνωση επιστημονικών ημερίδων που τελικά θωρακίζουν το αντιδραστικό πλαίσιο. Εφτασε μάλιστα στο σημείο να αρνηθεί να προκηρύξει άμεσα αποχή για τις 9 Απριλίου ημέρα Γενικής Πανελλαδικής Απεργίας παραπέμποντας την απόφαση στη Συντονιστική προς τυχόν αναζήτηση μιας άλλης «καθαρής» και «αμόλυντης» ημέρας κινητοποίησης. Αποδεικνύεται η απαρέγκλιτη στράτευσή τους ως πυλώνες στήριξης και αντιλαικής πολιτικής των κυβερνήσεων και του αστικού κράτους, των συμφερόντων των επιχειρηματικών ομίλων, ανάμεσά τους και των μεγάλων δικηγορικών εταιρειών. Αποδεικνύεται για άλλη μια φορά η εχθρική στάση της Ολομέλειας των Δικηγορικών Συλλόγων απέναντι στους αγώνες των εργαζομένων και του λαού, ανάμεσά τους και οι χιλιάδες μισθωτοί, αυταπασχολούμενοι και ασκούμενοι δικηγόροι. Η μαζική συμμετοχή όλων εμάς, μισθωτών, αυταπασχολούμενων και ασκούμενων δικηγόρων στην απεργία στις 9 Απρίλη είναι η καλύτερη απάντηση απέναντι σε όλη αυτή την αντιλαική συγχορδία.

 ΠΑΝΑΓΙΩΤΗΣ ΣΑΠΟΥΝΤΖΑΚΗΣ

 ΚΥΡΙΑΚΟΣ ΚΑΡΥΔΑΣ